דן אלון (אמן)

**דן אלון** (נולד ב-11 באוגוסט 1982) הוא אמן ישראלי, פעיל בעיקר בתחומי הקומיקס והאמנות הפלסטית. הוא הציג תערוכות יחיד בגלריות ובמוזיאונים, לרבות מוזיאון הקומיקס בבזל ומוזיאון רמת גן לאמנות ישראלית. כמו כן, משתתף בתערוכות קבוצתיות בישראל ומחוצה לה, בין היתר בהונג קונג, איטליה, גרמניה, אנגליה, מרוקו, ספרד, פולין, שווייץ ועוד. אלון גם עוסק באוצרות תערוכות. במרבית עבודותיו עוסק אלון בביוגרפיה האישית שלו, ביחס בין הומור, פעולת האמן ויחסי כח.

## ביוגרפיה
אלון נולד בנתניה, שם גם גדל. הוא למד בתיכון "אורט גוטמן" במגמת אמנות. לאחר תום לימודיו אלון גויס ושירת במשטרה הצבאית בכלא קציעות. אחרי שחרורו מהצבא ב-2004, התחיל לפרסם קומיקס פרי עטו בבלוג בשם "שום פלפל ומין אנאלי" ובפנזינים שונים. במקביל לפרסום עבודותיו באופן עצמאי זה, התחיל לימודים לתואר ראשון בשנקר בית הספר לאמנות ועיצוב, במסלול של תקשורת חזותית.

לאחר גמר לימודיו ב-2008, התחיל אלון להשתתף בתערוכות יחיד וקבוצתיות במסגרת גלריות לאמנות ומוזיאונים בארץ והיה חבר בגלריות השיתופיות חנינא ו-p8. במקביל התחיל לעבד סיפורים קצרים פרי עטו, ושל יוצרים אחרים לנובלות גרפיות. דוגמה לנובלה זו היא הספר "התנהגויות היסטריות" מ-2010 אשר בו הציג אלון את גרסתו ליצירותיהם של אתגר קרת ושהם סמיט בשנים 2012–2014 למד בתוכנית ללימודי המשך במדרשה לאמנות במכללה האקדמית בית ברל.

משנת 2006 הוא פעיל בתחום הקומיקס והאמנות הפלסטית. עם פעילותו בתחומי הקומיקס ניתן למנות מספר ספרים כגון: "הסיכוי האחרון של סיסיל", "You're my Wish" ו"התנהגויות היסטריות", אשר פורסמו בפסטיבלי קומיקס, חנויות ספרים נבחרות ובמסגרת תצוגות במוזיאונים בישראל ומחוצה לה; דוגמת הפסטיבל הבינלאומי לקומיקס ואמנות באנגולם, צרפת והפסטיבל הבינלאומי פומטו בלוצרן, שווייץ. אלון פרסם את עבודותיו בעיתונים ובכתבי עת שונים, בהם ידיעות אחרונות, מעריב וכתב העת מסמרים. כתב העת "מילים ללא גבולות" בניו יורק, "צווישן" בפולין ועוד.

בתחום הציור והאמנות הפלסטית החל מ-2010 בתצוגות יחיד ותצוגות קבוצתיות בגלריות אמנות באזור תל אביב יפו, מוזיאון הקומיקס בחולון ועוד. ב-2013, הוציא יחד עם המוזיקאי שני ברונר אלבום בשם "שני ימים ולילה" אשר הוצג כמה פעמים בהופעה חיה בארץ ובמוזיאון הקומיקס בבזל.

## תערוכות
### תערוכות יחיד
* All in Order Mr. General, גלריה Caos, ונציה, איטליה, 2016
* Visiting the ghosts of Mrs. Swissa, תערוכה זוגית עם Bernadette La Hengst ב-Volksbühne am Rosa-Luxemburg-Platz, ברלין, 2016
* Visiting the Ghost of Mrs. Swissa, מלון Central, קזהבלנקה, מרוקו וגלריה !Nadie Nunca Nada No, מדריד, ספרד, 2016
* The Nut Case and the Victim, תערוכה זוגית עם גרי גולדשטיין, מקום לאמנות, תל אביב, 2015
* הכל כשורה אדוני הגנרל, גלריה משונע, תל אביב, 2014
* השוויש מחלקה מספר ארבע, גלריה הירקון 19, תל אביב, 2014
* נחזור אלייך בהקדם, המוזיאון לאמנות ישראלית, רמת גן, 2012
* מזדיינים בסבלנות, גלריה Apart Art, תל אביב, 2009

### תערוכות קבוצתיות
* "Related Primates" – מיצג במסגרת התערוכה "Bob's Pogo Bar" ב-KW Institute for Contemporary Art, ברלין, 2017
* Stereotypes of Poland, גלריה Brain Damage, לובלין, פולין, 2016
* "I am not Tino Sehgal" – גלריה Nahmad Project, לונדון, 2016. אוצרות: פרנצ׳סקו בונאמי
* "תגידי, זה אמנות?" – מאה שנה לתנועת הדאדא, מוזיאון ינקו דאדא, עין הוד, 2016
* enCOUNTERs, המרכז לאמנות עכשווית, תל אביב, 2015
* enCOUNTERs, קונסטלרהאוס מוזונטורם, פרנקפורט, 2015
* TTT – טריאלנה לרישום, ורוצלב, פולין, 2016
* חמור באמנות ישראלית, מוזיאון הנגב לאמנות, 2014
* קרוולה, גלריה בנימין, 2014
* וידויים, בית האמנים בהרצליה, 2014
* מאה שנה לרדי מייד, מוזיאון חיפה לאמנות, 2013

## מבחר מיצירותיו
### ספרים בשותפות עם יוצרים נוספים
* 2016 – "הרפתקה במוזיאון" יחד עם קרן כץ, הוצאת ברחש, במסגרת תערוכה במוזיאון ינקו דאדא
* 2015 – הספר Humdrum במסגרת קבוצת Humdrum
* 2011 – "Your'e my Wish" בשיתוף עם נועם נאומובוסקי, הוצאת כרום הנדל
* 2011 – "הכרוניקה של וסיל" בשיתוף עם נועם נאומובוסקי, הוצאת כרום הנדל

### ספרים – עצמאית
* 2015 – "להריח את היד ולשבוע", הוצאה עצמית
* 2013 – "בעיות בצנרת", הוצאה עצמית
* 2010 – "התנהגויות היסטריות" עיבוד סיפורים קצרים של אתגר קרת ושהם סמיט, הוצאה עצמית
* 2009 – "הסיכוי האחרון של סיסיל", הוצאה עצמית

### מוזיקה
*"שני ימים ולילה" - תסכית מאת דן אלון ושני ברונר

## קישורים חיצוניים

* 

* **[http://danallondigital.tumblr.com Passion for Paint] **, בלוג ציור דיגיטלי מאת דן אלון
* **[http://untitled.org.il/?author=43 דן אלון]**, באתר אנטיילטד
* **[https://web.archive.org/web/20140228062705/http://www.yaffo.co.il/event_info.asp?id=2233 מקס קסל - תערוכתו של דן אלון]**, פרסום של גלריית P8 מתוך אתר פורטל יפו
* **[https://web.archive.org/web/20160303201053/http://hagirsa.com/?cat=15 דן אלון/ פרה אדומה]** סיפור קצר של מיכה יוסף ברדיצ'בסקי שעובד לקומיקס, מתוך אתר הגרסה המצוירת
* 
* **[https://web.archive.org/web/20131004203602/http://www.outbox.org.il/2011/page_161_ לצאת מהקופסה]** - תחרות עיצוב בה השתתף וזכה ב-2011
* 

## הערות שוליים

קטגוריה:קומיקסאים ישראלים
קטגוריה:מאיירים ישראלים
קטגוריה:סופרים ישראלים
קטגוריה:אמני וידאו ארט ישראלים
קטגוריה:אמני מיצג ישראלים
קטגוריה:ציירים ישראלים
קטגוריה:בוגרי תיכון אורט גוטמן
קטגוריה:בוגרי מכללת שנקר
קטגוריה:ישראלים שנולדו ב-1982